ຊາວບາງກອກໂຮມຊຸມນຸມ ສວດມົນເພື່ອສັນຕິພາບ
ຊາວໄທໃນບາງກອກພາກັນໂຮມຊຸມນຸມ ສວດມົນພາວະນາໃຫ້ມີສັນຕິພາບແລະ ການຮໍາບາດແຜລຸນຫຼັງທີ່ໄດ້ເກີດຄວາມ ຮຸນແຮງທາງການເມືອງເມື່ອໄວໆມານີ້.
ປະຊາຊົນຈຳນວນຫຼາຍພັນຄົນໃນເຂດບາງກອກໄດ້ໄປໂຮມ ຊຸມນຸມກັນໃນ ຕອນເຊົ້າຂອງວັນພຸດມື້ນີ້ ເພື່ອສວດມົນພາ ວະນາ ໃຫ້ແກ່ການມີສັນຕິພາບແລະ ການຮຳບາດແຜ ລຸນຫຼັງທີ່ໄດ້ເກີດຄວາມຮຸນແຮງທາງດ້ານການເມືອງ ເມື່ອໄວໆມານີ້ ພະສົງຂອງສາສະໜາພຸດຮ່ວມກັບພວກນັກສອນສາສະໜາ ອິສະລາມ ພະຂອງສາສະໜາຄຣິສຕ໌ແລະພວກຜູ້ນຳຂອງ ສາສະໜາຮິນດູ ໄດ້ພາກັນນຳພາໃນ ການສວດມົນ ພາວະນາຕໍ່ໜ້າປະຊາຊົນໃນເຂດບາງກອກທີ່ໄດ້ປະສົບ ກັບຄວາມ ວຸ້ນວາຍມາເປັນເວລາ 2 ເດືອນທີ່ເຮັດໃຫ້ມີ ຜູ້ເສຍຊີວິດຢ່າງນ້ອຍ88 ຄົນແລະ ເກືອບ 1 ພັນ 900 ຄົນໄດ້ຮັບບາດເຈັບ ໃນລະຫວ່າງທີ່ມີການປະທ້ວງນັ້ນ ບາງກອກເກືອບເປັນອຳມະພາດ ແລະ ເສດຖະກິດ ຂອງໄທໄດ້ຕົກຢູ່ໃນສະພາບເປ້ຍຫຼ່ອຍ ຂະນະທີ່ພວກສະໜັບສະໜຸນ ອະດີດນາຍົກ ລັດຖະມົນຕີທັກສິນຊິນນະວັດ ທີ່ຮູ້ກັນໃນນາມພວກເສື້ອແດງນັ້ນ ໄດ້ເຂົ້າຄວບຄຸມ ສ່ວນໃຫຍ່ຂອງໃຈກາງບາງກອກຮວມທັງຍ່ານການຄ້າໃນຄຸ້ມຄົນຮັ່ງມີ ການປະທ້ວງ ໄດ້ຢຸດຕິລົງດ້ວຍຄວາມຮຸນແຮງໃນສັບປະດາແລ້ວ ໂດຍການບຸກຂອງກຳລັງທະຫານຂອງໄທ ພວກເສື້ອແດງໄດ້ກ່າວຫານາຍົກລັດຖະມົນຕີອະພິຊິດ ເວດຊາຊີວະວ່າ ເຂົ້າກຳ ອຳນາດແບບຜິດກົດໝາຍຫລັງຈາກໄດ້ມີການຂັບໄລ່ທ່ານທັກສິນອອກຈາກຕຳແໜ່ງ